CELEX: 22004D0137
Language: lt
Date: 1095984000000
Title: 2004 m. rugsėjo 24 d. EEE jungtinio komiteto sprendimas Nr. 137/2004, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

10.3.2005   
            
            
               LT
            
            
               Europos Sąjungos oficialusis leidinys
            
            
               L 64/80
            
         
      EEE JUNGTINIO KOMITETO SPRENDIMAS
   
   Nr. 137/2004
   2004 m. rugsėjo 24 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, pritaikančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2004 m. birželio 8 d. EEE jungtinio komiteto sprendimu Nr. 90/2004 (1).
            
         
               (2)
            
            
               2003 m. birželio 26 d. Europos Parlamento ir Tarybos sprendimas Nr. 1230/2003/EB, patvirtinantis daugiametę veiksmų programą energetikos srityje „Pažangi energetika Europai“ (2003-2006 m.) (2), buvo įtrauktas į Susitarimą 2003 m. lapkričio 7 d. EEE jungtinio komiteto sprendimu Nr. 164/2003 (3).
            
         
               (3)
            
            
               Susitarimo Susitariančiųjų Šalių bendradarbiavimą tikslinga išplėsti į jį įtraukiant programos specifinę COOPENER sritį ir su ja susijusius veiksmus.
            
         
               (4)
            
            
               Siekiant šio tikslo Susitarimo 31 protokolas turėtų būti iš dalies pakeistas taip, kad sudarytų sąlygas tokį išplėstą bendradarbiavimą vykdyti nuo 2005 m. sausio 1 d.,
            
         NUSPRENDĖ:
   1 straipsnis
   Į Susitarimo 31 protokolo 14 straipsnio 2e dalį įtraukiama ši įtrauka:
   
               —
            
            
               „Nuo 2005 m. sausio 1 d. ELPA valstybės dalyvauja 5 dalies g punkte nurodytos Bendrijos programos specifinėje COOPENER srityje ir su ja susijusiose veiksmuose.“
            
         2 straipsnis
   Šis sprendimas įsigalioja 2004 m. rugsėjo 25 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (4).
   Jis taikomas nuo 2005 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2004 m. rugsėjo 24 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 349, 2004 11 25, p. 52.
   
      (2)  OL L 176, 2003 7 15, p. 29.
   
      (3)  OL L 41, 2004 2 12, p. 67.
   
      (4)  Konstituciniai reikalavimai nurodyti.